**แผนการจัดการเรียนรู้บูรณาการ**

**กลุ่มสาระการเรียนรู้สังคมศึกษา ศาสนาและวัฒนธรรม ชั้นประถมศึกษาปีที่ 5-6**

**หน่วยที่ 1 เรื่อง เศรษฐกิจพอเพียง เวลา 2 ชั่วโมง**

**เรื่อง หลักปรัชญาของเศรษฐกิจพอเพียง เวลา 2 ชั่วโมง**

**---------------------------------------------------------------------------------------------------------------**

**สาระสำคัญ**

เศรษฐกิจพอเพียง เป็นหลักหรือแนวทางการปฏิบัติให้รู้จักการพึ่งพาตนเอง โดยการรู้จักนำทรัพยากรที่มีอยู่อย่างจำกัดมาใช้ให้เกิดประโยชน์อย่างสูงสุดต่อการดำเนินชีวิตประจำวัน

**จุดประสงค์การเรียนรู้**

 เมื่อเรียนจบเรื่องนี้แล้วนักเรียนสามารถ

 **-ด้านความรู้**

 1. อธิบายหลักการของเศรษฐกิจพอเพียงได้

 2. อธิบายการนำหลักปรัชญาของเศรษฐกิจพอเพียงมาใช้ในการปลูกผักสวนครัวได้

 **-ด้านทักษะกระบวนการ**

 ประยุกต์ใช้ปรัชญาของเศรษฐกิจพอเพียงในการปลูกผักสวนครัวได้

 **-ด้านคุณลักษณะอันพึงประสงค์**

 1. อยู่อย่างพอเพียง

 2. มุ่งมั่นในการทำงาน

 3. มีวินัย

 4. ใฝ่เรียนรู้

**สาระการเรียนรู้**

1. หลักปรัชญาของเศรษฐกิจพอเพียง

2. การประยุกต์ใช้หลักปรัชญาของเศรษฐกิจพอเพียงในการปลูกผักสวนครัว

**กระบวนการจัดการเรียนรู้**

 **ขั้นนำ**

1. ให้นักเรียนดูวีดีทัศน์เรื่องเกษตรผสมผสาน และเรื่องชุมชนเป็นสุข แล้วให้นักเรียนร่วมกันตอบ

คำถามต่อไปนี้

* นักเรียนคิดว่าวีดีทัศน์เรื่องใดที่แสดงถึงแนวคิดและหลักการเศรษฐกิจพอเพียง เพราะเหตุใด
* เศรษฐกิจพอเพียงตามความคิดของนักเรียน คืออะไร

2. ครูถามนักเรียนว่า นักเรียนมีวิธีลดค่าใช้จ่าย หรือเพิ่มรายได้ให้กับครอบครัวหรือไม่ อย่างไร

โดยครูอาจยกตัวอย่างเพื่อเป็นแนวทางในการตอบเพื่อให้นักเรียนมีประสบการณ์ร่วม เช่น

* การปลูกผักสวนครัวเพื่อไว้บริโภคในครัวเรือน และนำส่วนที่เหลือไปขายเพื่อเป็นรายได้ หรือนำไป

แลกเปลี่ยนกับเพื่อนบ้านในสิ่งที่บ้านของตนเองไม่มี

* การเลี้ยงไก่ไว้เป็นอาหาร หรือขายไข่เพื่อเป็นรายได้เสริม
* การนำเศษอาหาร เศษผักผลไม้ เศษใบไม้แห้ง ไปทำปุ๋ยน้ำหมักชีวภาพ ปุ๋ยหมักใบไม้ เพื่อให้ได้ปุ๋ย

ไว้ใส่ต้นไม้และผักสวนครัว ช่วยประหยัดค่าใช้จ่ายและนำปุ๋ยที่ได้ไปขายเพื่อเป็นรายได้

* การปลูกมะนาวในบ่อซีเมนต์ การนำปุ๋ยน้ำหมักชีวภาพ ปุ๋ยหมักใบไม้และปุ๋ยไส้เดือนมาบำรุง

มะนาว เพื่อสร้างรายได้และลดค่าใช้จ่าย

 **ขั้นสอน**

 1. ครูอธิบายให้นักเรียนฟังเกี่ยวกับความหมาย ความเป็นมา หลักปรัชญาของเศรษฐกิจพอเพียง ประกอบด้วย คุณลักษณะ 3 ประการ คือ ความพอประมาณ ความมีเหตุผล และการมีภูมิคุ้มกันที่ดีในตัว และ 2 เงื่อนไข คือ เงื่อนไขความรู้และเงื่อนไขคุณธรรม พร้อมยกตัวอย่างประกอบ

 2. ครูอธิบายให้นักเรียนทราบว่า การรู้จักพึ่งพาตนเองด้วยการปลูกผัก เลี้ยงสัตว์ไว้บริโภคในครัวเรือน

เป็นส่วนหนึ่งของแนวทางในการปฏิบัติตามแนวเศรษฐกิจพอเพียง ซึ่งเป็นแนวพระราชดำริของพระบาทสมเด็จพระเจ้าอยู่หัวภูมิพลอดุลยเดชที่พระราชทานแก่ประชาชน

 3. นักเรียนร่วมกันศึกษาความรู้ เรื่องหลักปรัชญาของเศรษฐกิจพอเพียง จากหนังสือเรียน และแหล่งข้อมูลสารสนเทศ แล้วบันทึกความรู้ลงในใบงานที่ 1 เรื่อง ปรัชญาของเศรษฐกิจพอเพียง

 **ขั้นสรุป**

 ครูและนักเรียนร่วมกันสรุปความรู้ เรื่อง การปฏิบัติตนตามหลักปรัชญาของเศรษฐกิจพอเพียง

 นักเรียนถอดบทเรียนตามหลักปรัชญาของเศรษฐกิจพอเพียง เรื่อง การปลูกผักสวนครัว การปลูกมะนาว

ในบ่อซีเมนต์ และการทำปุ๋ยน้ำหมักจุลินทรีย์

**สื่อและแหล่งเรียนรู้**

1. วีดีทัศน์เรื่องเกษตรผสมผสาน และเรื่องชุมชนเป็นสุข

 2. ใบงานที่ 1 เรื่อง ปรัชญาของเศรษฐกิจพอเพียง

 3. ใบงานที่ 2 การถอดบทเรียนตามหลักปรัชญาของเศรษฐกิจพอเพียง เรื่อง การปลูกผักสวนครัว

การปลูกมะนาวในบ่อซีเมนต์ และการทำปุ๋ยน้ำหมักจุลินทรีย์

**การวัดและการประเมินผล**

|  |  |  |  |
| --- | --- | --- | --- |
| **สิ่งที่ต้องการวัด** | **วิธีวัด** | **เครื่องมือวัด** | **เกณฑ์การประเมิน** |
| **-ด้านความรู้**1. อธิบายหลักการของเศรษฐกิจพอเพียงได้2. อธิบายการนำหลักปรัชญาของเศรษฐกิจพอเพียงมาใช้ในการปลูกผักสวนครัวได้ | การตอบคำถาม | คำถาม | ตอบคำถามได้ถูกต้องอย่างน้อย 3 ครั้ง |
| ตรวจใบงาน | แบบประเมินชิ้นงาน | ทำใบงานได้ถูกต้องอย่างน้อย 70% |
| **-ด้านทักษะกระบวนการ**ประยุกต์ใช้ปรัชญาของเศรษฐกิจพอเพียงในการปลูกผักสวนครัวได้ | ตอบคำถาม | คำถาม | ตอบคำถามได้ถูกต้องอย่างน้อย 3 ครั้ง |
| **-ด้านคุณลักษณะอันพึงประสงค์**1. อยู่อย่างพอเพียง2. มุ่งมั่นในการทำงาน3. มีวินัย4. ใฝ่เรียนรู้ | สังเกตการปฏิบัติกิจกรรม | แบบประเมินคุณลักษณะอันพึงประสงค์ | ได้คะแนนอยู่ในระดับดีขึ้นไป |

**กิจกรรมเสนอแนะ**

................................................................................................................................................................

................................................................................................................................................................

................................................................................................................................................................

**ความเห็นของหัวหน้าฝ่ายวิชาการ**

...............................................................................................................................................................

................................................................................................................................................................

................................................................................................................................................................

 (ลงชื่อ)........................................................

 ( นายอภิรักษ์ สรรพโส )

**บันทึกหลังการสอน**

 ผลการสอน

.............................................................................................................................................................

.............................................................................................................................................................

 ปัญหา/อุปสรรค

.............................................................................................................................................................

.............................................................................................................................................................

 ข้อเสนอแนะ/แนวทางแก้ไข

.............................................................................................................................................................

.............................................................................................................................................................

 (ลงชื่อ)....................................................ผู้สอน

 ( นางกาญจนา คำมุกชิก )

**ข้อเสนอแนะของผู้บริหาร**

.............................................................................................................................................................

.............................................................................................................................................................

 (ลงชื่อ).................................................................

 ( นางธนพร แก้วชารุณ )

 ผู้อำนวยการโรงเรียนเทศบาล ๗ รถไฟสงเคราะห์



**ความหมายของเศรษฐกิจพอเพียง**
๑. ความพอประมาณ หมายถึง ความพอดีที่ไม่น้อยเกินไปและไม่มากเกินไป โดยไม่เบียดเบียนตนเองและผู้อื่น เช่น การผลิตและการบริโภคที่อยู่ในระดับพอประมาณ
๒. ความมีเหตุผล หมายถึง การตัดสินใจเกี่ยวกับระดับความพอเพียงนั้น จะต้องเป็นไปอย่างมีเหตุผล โดยพิจารณาจากเหตุปัจจัยที่เกี่ยวข้อง ตลอดจนคำนึงถึงผลที่คาดว่าจะเกิดขึ้นจากการกระทำนั้นๆ อย่างรอบคอบ
๓. ภูมิคุ้มกัน หมายถึง การเตรียมตัวให้พร้อมรับผลกระทบและการเปลี่ยนแปลงด้านต่างๆ ที่จะเกิดขึ้น โดยคำนึงถึงความเป็นไปได้ของสถานการณ์ต่างๆ ที่คาดว่าจะเกิดขึ้นในอนาคต

โดยมี **เงื่อนไข** ของการตัดสินใจและดำเนินกิจกรรมต่างๆ ให้อยู่ในระดับพอเพียง ๒ ประการ  ดังนี้
๑. เงื่อนไขความรู้ ประกอบด้วย ความรอบรู้เกี่ยวกับวิชาการต่างๆ ที่เกี่ยวข้องรอบด้าน ความรอบคอบที่จะนำความรู้เหล่านั้นมาพิจารณาให้เชื่อมโยงกัน เพื่อประกอบการวางแผนและความระมัดระวังในการปฏิบัติ
๒. เงื่อนไขคุณธรรม ที่จะต้องเสริมสร้าง ประกอบด้วย มีความตระหนักใน คุณธรรม มีความซื่อสัตย์สุจริตและมีความอดทน มีความเพียร ใช้สติปัญญาในการดำเนินชีวิต

****

 **กิจกรรมการถอดบทเรียนตามหลักปรัชญาเศรษฐกิจพอเพียง**

 **ชื่อกิจกรรม....................................................................................**

 **ชื่อ-นามสกุล..........................................................................ชั้น.................เลขที่..........**

**๒ เงื่อนไข**

**คุณธรรม**

 **ความรู้**

**๓ หลักการ**

**ด้านวัฒนธรรม**

**ด้านสิ่งแวดล้อม**

**ด้านสังคม**

**ด้านวัตถุ**